CELEX: 62007CA0227
Language: lt
Date: 2008-11-13 00:00:00
Title: Byla C-227/07 2008 m. lapkričio 13 d. Teisingumo Teismo (antroji kolegija) sprendimas byloje Europos Bendrijų Komisija prieš Lenkijos Respubliką (Valstybės įsipareigojimų neįvykdymas — Elektroniniai ryšiai — Tinklai ir paslaugos — Direktyva 2002/19/EB (Prieigos direktyva) — 4 straipsnio 1 dalis ir 5 straipsnio 1 dalies pirmoji pastraipa — Neteisingas perkėlimas)

10.1.2009   
            
            
               LT
            
            
               Europos Sąjungos oficialusis leidinys
            
            
               C 6/5
            
         2008 m. lapkričio 13 d. Teisingumo Teismo (antroji kolegija) sprendimas byloje Europos Bendrijų Komisija prieš Lenkijos Respubliką
   
   (Byla C-227/07) (1)
   
   (Valstybės įsipareigojimų neįvykdymas - Elektroniniai ryšiai - Tinklai ir paslaugos - Direktyva 2002/19/EB (Prieigos direktyva) - 4 straipsnio 1 dalis ir 5 straipsnio 1 dalies pirmoji pastraipa - Neteisingas perkėlimas)
   (2009/C 6/09)
   Proceso kalba: lenkų
   Šalys
   
      Ieškovė: Europos Bendrijų Komisija, atstovaujama M. Shotter ir K. Mojzesowicz
   
      Atsakovė: Lenkijos Respublika, atstovaujama E. Ośniecka-Tamecka, T. Nowakowski ir M. Dowgielewicz
   Dalykas
   Valstybės narės įpareigojimų neįvykdymas — Neteisingas 2002 m. kovo 7 d. Europos Parlamento ir Tarybos direktyvos 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos direktyva) (OL 2002 L 108, p. 7) 4 straipsnio ir 5 straipsnio 1 dalies pirmosios pastraipos perkėlimas į nacionalinę teisę — Nacionalinės teisės aktai telekomunikacijų srityje, kuriais, nustačius bendrą teisės nuostatą, viešųjų ryšių tinklų operatoriai įpareigojami gera valia derėtis dėl prieigos sutarčių ir nustatantys, kad, šalims nesusitarus arba vienos iš šalių prašymu, nacionalinė reguliavimo institucija gali priimti šalių susitarimą pakeičiantį sprendimą
   Rezoliucinė dalis
   
               1.
            
            
               Teisingai neperkėlusi 2002 m. kovo 7 d. Europos Parlamento ir Tarybos direktyvos 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos direktyva) 4 straipsnio 1 dalies, Lenkijos Respublika neįvykdė įsipareigojimų pagal šią direktyvą.
            
         
               2.
            
            
               Atmesti likusią ieškinio dalį.
            
         
               3.
            
            
               Europos Bendrijų Komisija ir Lenkijos Respublika padengia savo bylinėjimosi išlaidas.
            
         
      (1)  OL C 199, 2007 8 25.